Az *SMR (self myofascial release) - önmasszázs a mozgásszervi problémák megelőzéséért, illetve a kezelése során (workshop)* - a Természetes módszerek a krónikus nyak- és derékproblémák rehabilitációjában előadást meghallgatók számára tervezett, az előadást követő bejelentkezést igénylő program volt. Az előadást meghallgatók érdeklődése a téma iránt azonban olyannyira magas volt, hogy az eredeti másfélórás időkeret a duplájára növekedett, 17.00-20.00 óráig tartott. Ezekhez az igényekhez alkalmazkodva, a fókusz a gerincproblémák ok-okozati összefüggésének elméleti feltárására, valamint a személyes kérdések megválaszolására helyeződött, amely az előadást követően a vendégpultnál 20.30-ig folytatódott, ezért a workshop gyakorlati lehetőség kihasználását már nem vették igénybe a látogatók, viszont azt a kérdést, hogy „Lesz-e még ilyen?” – többen is feltették. A Vendégváró pultnál prevenciós jellegű információs anyagok átadásával segítettük az érdeklődők további elmélyülését a témában.

A látogatást megköszönve minden résztvevő részesült a SZIE-s ajándéktárgyakból.

Látogatói létszám: 27 fő.

Szervezői létszám: 4 fő.

Feövenyessy Krisztina alternatív mozgásterapeuta, funkcionális gerinctréner,

Balance Gerincterápia

Dr. Gősi Mariann PhD egyetemi docens SZIE GTK TTI EE BA Egészségmegőrző Mentor (Work-Life Balance) specializációfelelős.

Szabados Tímea gyógytornász, fizioterapeuta

Feövenyessy Márton Balance Gerincterápia

A szakmai előadók és szervezők számára a köszönetnyilvánítás SZIE pólók és más ajándéktárgyak formájában megtörtént.